RADNI MATERIJAL ZA IZRADU STATUTA UDRUGE

Na temelju članka 13. Zakona o udrugama („Narodne novine“ broj 74/14, 70/17, 98/19 i 151/22), Osnivačka skupština ________________(puni naziv udruge)                     , održana                          (datum i godina) ____________ , donijela je 

S T A T U T

(puni naziv udruge)                  


O S N O V N E    O D R E D B E

Članak __.

[bookmark: _Hlk103166262]Ovim statutom reguliraju se odredbe o nazivu, sjedištu, zastupanju, izgledu pečata udruge, o  ciljevima i području(ima) djelovanja sukladno ciljevima, djelatnostima kojima se ostvaruju ciljevi te gospodarskim djelatnostima sukladno zakonu  (gospodarske djelatnosti navode se samo ako ih udruga obavlja i na način da se one statutom  definiraju), o načinu osiguranja javnosti djelovanja udruge, o uvjetima i načinu učlanjivanja i prestanku članstva, pravima, obvezama i odgovornostima te stegovnoj odgovornosti članova i načinu vođenja popisa članova, tijelima udruge, njihovu sastavu i načinu sazivanja sjednica, izboru, opozivu, ovlastima, načinu odlučivanja i trajanju mandata te načinu sazivanja skupštine u slučaju isteka mandata, izboru i opozivu likvidatora udruge, međusobnim pravima i obvezama udruge i ustrojstvenih oblika  (regulira se samo ako ih udruga ima), prestanku postojanja udruge; o imovini, načinu stjecanja i raspolaganju imovinom, o postupku s imovinom u slučaju prestanka postojanja udruge, te o načinu rješavanja sporova i sukoba interesa unutar udruge te drugim pitanjima od značaja za udrugu.

Članak __.

Naziv Udruge je:  _______________________________________________.
Skraćeni naziv (ako je određen)Udruge: ________________________________ .
Naziv na _____________ jeziku (ako je određen): _______________________
Sjedište Udruge je u _____________  (grad/mjesto – obvezno, adresa – ne).  
Odluku o promjeni adrese sjedišta donosi (navesti tijelo udruge).

Članak __.

                         _____(naziv udruge)            je neprofitna pravna osoba, koja pravu osobnost stječe danom upisa u Registar udruga Republike Hrvatske.

Članak __.

Udrugu zastupaju navesti tijela udruge, npr.: Predsjednik i Tajnik udruge. 





Članak __.

Udruga ima pečat. 
Pečat Udruge je:   opisati oblik (npr. okrugli), promjer (npr. 35mm), izgled i tekst (ako ga ima).



                                                     
C I LJ E V I ,  P O D R U Č J E(A)   D J E L O V A NJ A   S U K L A D N O
C I LJ E V I M A ,   D J E L A T N O S T I   U D R U G E


Članak __.

Udruga je osnovana u cilju promicanja, razvitka i unapređenja ______________________________.

Udruga sukladno ciljevima Udruge djeluje na području (npr. kulture, sporta, zaštite ljudskih prava i sl.)  - odrediti jedno područje prema klasifikaciji iz Pravilnika -


Članak __.

Djelatnosti kojima se ostvaruju ciljevi Udruge su:
______________________________________________________________________________________

Gospodarska/e djelatnosti koje Udruga obavlja, a sukladno posebnim propisima kojima se uređuju uvjeti za obavljanje te vrste djelatnosti, je/su:   _____________________________________________________________________________________
Potrebno je definirati gospodarske djelatnosti koje udruga obavlja sukladno posebnim propisima, što znači da djelatnost udruge može biti samo ona gospodarska djelatnost  koju prema posebnom propisu udruga kao pravna osoba može obavljati. 
    



N A Č I N  O S I G U R A NJ A   J A V N O S T I   D J E L O V A NJ A  U D R U G E

Članak __.

Djelovanje Udruge je javno. Javnost djelovanja Udruge osigurava se - npr.: pravodobnim i istinitim obavještavanjem članova Udruge o svim odlukama i drugim važnim pitanjima iz djelovanja Udruge. Svi članovi Udruge imaju pravo sudjelovati u njezinom radu sukladno odredbama statuta i zakona, te imaju pravo uvida u rad tijela i odluke koje se donose.
  – može se i detaljnije propisati načine osiguranja javnosti svoga rada – 


Č L A N S T V O   U   U D R U Z I

Članak __.

Svaka fizička i pravna osoba koja to želi i koja prihvaća ciljeve radi kojih je Udruga osnovana i odredbe ovog statuta, može postati članom Udruge, sukladno zakonu i statutu. Pravna osoba ostvaruje članstvo u udruzi putem ovlaštenog predstavnika.          – mogu se propisati i dr. uvjeti za članstvo –
- potrebno je propisati način učlanjenja (npr.: upisom u popis članova, pristupnicom, odlukom nekog tijela Udruge o zahtjevu za učlanjenje i sl…)
- ako će te imati i maloljetne članove, potrebno je propisati način učlanjenja maloljetnika (čl. 12. Zakona o udruga): Za osobu mlađu od 14 godina pisanu izjavu o učlanjivanju u udrugu daje zakonski zastupnik ili skrbnik, a za maloljetnu osobu s navršenih 14 godina zakonski zastupnik ili skrbnik daje pisanu suglasnost.).
- mogu se odrediti kategorije članstva –


Članak __.

Udruga vodi popis svojih članova. Za vođenje popisa članova zadužen je – navesti tijelo udruge, npr. tajnik – .
Popis članova vodi se elektronički (može se navesti i drugi prikladan način) i obvezno sadrži podatke o osobnom imenu (nazivu) člana, OIB-u, datumu rođenja, datumu pristupanja udruzi, kategoriji članstva (ako su utvrđene statutom), i datumu prestanka članstva u udruzi. 
- mogu se (ali ne moraju) navesti i drugi podaci npr. adresa stanovanja, broj telefona, mail adresa i sl. -
Popis članova uvijek je dostupan na uvid svim članovima i nadležnim tijelima na njihov zahtjev.                                                         
                                                        
Članak __.

Prava, obveze i odgovornosti članova su:
       
Npr.: bavljenje aktivnostima udruge, sudjelovati u radu tijela udruge, biti informiran o aktivnostima udruge, plaćanje članarine (propisati tko ju određuje i kako), čuvanje i podizanje ugleda udruge i sl…..
        
Članak __.

Članstvo u Udruzi prestaje:
Npr:
        -  dragovoljnim istupom,
        - smrću
        - isključenjem radi nepoštivanja odredbi statuta / neplaćanja članarine ili drugih razloga koje udruga sama može propisati - 
Propisati načine prestanka članstva, npr:
Član se briše iz Popisa članova bez posebne odluke ukoliko do kraja godine ne plati članarinu za tekuću godinu.
Odluku o isključenju člana iz Udruge, sa obrazloženjem, donosi navesti tijelo udruge (npr. predsjednik). Isključeni član ima pravo u roku od 15 dana, računajući od dana dostave odluke, podnijeti žalbu navesti tijelo udruge (npr. skupština).
Skupština je dužna riješiti žalbu u roku od 30 dana, računajući od dana dostave žalbe. Odluka Skupštine Udruge o isključenju je konačna.
- potrebno je propisati stegovnu odgovornost članova -
[bookmark: _Hlk160088619]Članovi odgovaraju stegovno za povrede statuta. Za povredu mogu biti izrečene lakše stegovne mjere: opomena i plaćanje članarine za tekuću godinu u dvostrukom iznosu, dok su teže stegovne mjere: zabrana svih djelovanja u udruzi i isključenje iz udruge. Stegovni postupak provodi predsjednik, a član koji je u stegovnom postupku ima pravo u roku od 15 dana, računajući od dana dostave odluke, podnijeti žalbu Skupštini Udruge.
Skupština je dužna riješiti žalbu u roku od 30 dana, računajući od dana dostave žalbe. Odluka Skupštine Udruge o isključenju je konačna.


Članak __.

Udruga se može udružiti u saveze udruga, zajednice, mreže i u međunarodne udruge.
Odluku o udruživanju donosi Skupština.   - ovu odluku može donijeti samo Skupština -



R J E Š A V A NJ E  S P O R O V A  I  S U K O B A  I N T E R E S A


Članak __.

- udruga sama određuje načine rješavanja sporova i sukoba interesa unutar udruge -
Npr.:
Spor/sukob interesa u udruzi postoji kada član smatra da su mu povrijeđena prava određena statutom, kada se radi o sporu/sukobu interesa između članova udruge a koji utječe na rad udruge, kada član udruge smatra da je udruga povrijedila statut, odnosno spor/sukob interesa oko pitanja o kojima se podnosi zahtjev za upis promjena u Registar udruga ….

Za rješavanje sporova i sukoba interesa nadležno je  – ovdje se može propisati ili tijelo koje će biti stalno te rješavati sporove ili npr. nadležnost Skupštine, a može se propisati i da Skupština imenuje npr. Arbitražno vijeće između članova koje će provesti postupak mirenja – način imenovanja vijeća i donošenja odluka također se može detaljnije odrediti –



T I J E L A   U D R U G E

Članak __.

Tijela Udruge su:    npr.:

        -   Skupština
        -   Predsjednik
        -   Dopredsjednik
        -   Tajnik
- udruga sama određuje koja tijela će imati (uz napomenu da je Skupština, koja se može i drugačije nazvati, najviše tijelo -   - ostala, izvršna/upravna i nadzorna tijela, te koja tijela će imati ovlast za zastupanje, udruga sama uređuje statutom -


SKUPŠTINA

Članak __.

Skupština je najviše tijelo Udruge. Skupštinu sačinjavaju svi članovi Udruge.

 - može se propisati da samo određene kategorije članova, ako su propisane, čine skupštinu, može se propisati predstavnički oblik skupštine ali na način da se precizno definira način izbora predstavnika članova u skupštini i njihov mandat, a ako se radi o savezu, onda je potrebno definirati način predstavništva udruga članica u skupštini saveza-
- obvezno propisati način sudjelovanja punoljetnih osoba lišenih poslovne sposobnosti i maloljetnih osoba, članova udruge, u radu skupštine, ako je takva mogućnost propisana statutom,   - ako udruga odluči da maloljetnici s navršenih 14 godina života mogu odlučivati na skupštini udruge, statut obvezno mora sadržavati odredbu o tome da na skupštini odlučuju uz pisanu suglasnost zakonskog zastupnika ili skrbnika.


Članak __.

- udruga je slobodna sama određivati u kojem roku se saziva skupština, npr.:

Skupština može biti redovna, izborna i izvanredna. Skupština redovno zasjeda jednom u tijeku godine, dok se izborna sjednica Skupštine održava svake četiri godine. Izvanredna skupština saziva se po potrebi.

- udruga je slobodna i sama urediti način sazivanja i ovlasti za sazivanje, npr:

Sjednice Skupštine saziva Predsjednik Udruge na vlastitu inicijativu.
U odluci o sazivanju Skupštine Predsjednik utvrđuje dnevni red sjednice, te dan i mjesto održavanja sjednice.
Predsjednik je dužan sazvati sjednicu Skupštine kada to zatraži najmanje 1/3 članova Udruge.
U svom zahtjevu za sazivanje Skupštine predlagatelji su obavezni predložiti dnevni red sjednice.
Predsjednik saziva sjednicu prema predloženom dnevnom redu predlagatelja a ako je ne sazove u roku od 15 dana od dana dostave zahtjeva iz stavka 5. ovoga članka, sazvat će je predlagatelj (odluka treba sadržavati prijedlog dnevnog reda, te mjesto i dan održavanja sjednice). 
U slučaju isteka mandata tijela ovlaštenih za sazivanje sjednice skupštine, istu mogu sazvati…  - ovdje udruga sama određuje ovlast za sazivanje u ovoj situaciji, npr.: 
…tijela ovlaštena za sazivanje iz prethodnog mandata  ili   …osobe koje su upisane u Registar udruga RH kao osobe ovlaštene za zastupanje   ili   …_____ broj članova koji su upisani u popis članova prije isteka mandata tijelima udruge … i sl…..

[bookmark: _Hlk160089627]
Sjednice Skupštine mogu se održati i elektroničkim putem. U tom slučaju šalje se poziv s predloženim točkama dnevnog reda svim članovima Skupštine elektroničkom poštom, a članovi moraju elektroničkom poštom ili na drugi odgovarajući način, potvrditi da su zaprimili poziv do unaprijed definiranog roka. 
Na sjednicama Skupštine koje se održavaju elektroničkim putem Skupština pravovaljano odlučuje ako je natpolovična većina članova Skupštine, elektroničkom poštom ili na drugi odgovarajući način potvrdila da je zaprimila poziv i ako se natpolovična većina članova Skupštine, koji su potvrdili primitak poziva, u roku očitovala o točkama dnevnog reda.
Na sjednici Skupštine koja se održava elektroničkim putem odluke se donose natpolovičnom većinom članova Skupštine koji su elektroničkom poštom ili na drugi odgovarajući način, potvrdili primitak poziva i koji su se u roku očitovali o točkama dnevnog reda.
Na temelju dobivenih odgovora i mišljenja sastavlja se i vodi zapisnik elektroničkog zasjedanja Skupštine na isti način kao i kada se sjednica Skupštine održava fizički. Ovakav način sazivanja i održavanja sjednica Skupštine, na odgovarajući način se primjenjuje i na ostala tijela.
Članovima Skupštine koji ne mogu nazočiti sjednici Skupštine koja se održava fizički omogućit će se, sukladno tehničkim i organizacijskim mogućnostima, sudjelovanje na sjednici Skupštine elektroničkim putem, odnosno audio i/ili videokonferencijskim putem. 
Članovi Skupštine koji će na sjednici Skupštine sudjelovati elektroničkim putem, odnosno audio i/ili videokonferencijskim putem sukladno stavku 4. ovoga članka o tome će obavijestiti Predsjednika Udruge najkasnije tri dana prije održavanja sjednice Skupštine. Ovakav način sazivanja i održavanja elektroničkih sjednica, se na odgovarajući način primjenjuje i na ostala tijela.


Članak __.

Sjednici Skupštine predsjedava Predsjednik Udruge. U odsutnosti Predsjednika, Skupština će na početku sjednice javnim glasovanjem odrediti osobu koja predsjedava sjednicom.
O radu sjednice vodi se zapisnik, koji se trajno čuva u arhivi Udruge.
- poželjno je urediti potpisnike zapisnika, npr.: Zapisnik potpisuju zapisničar i dva ovjerovitelja  …ili sl….

Članak __.

- udruga može sama propisati kvorum i način donošenja odluka, npr.:

Skupština odlučuje pravovaljano ako je nazočna natpolovična većina svih članova Skupštine, a odluke donosi natpolovičnom većinom glasova nazočnih članova Skupštine.

Članak __.

Skupština udruge:

– usvaja statut udruge i njegove izmjene i dopune

– bira i razrješava osobe ovlaštene za zastupanje,  - potrebno točno navesti tijela koja bira skupština, npr.  Predsjednika i Tajnika  - osim ako statutom nije propisano da osobe ovlaštene za zastupanje bira i razrješava drugo tijelo udruge koje bira skupština -

– bira i razrješava… – navesti tijela, ako su propisana, npr.:  …dopredsjednika, članove Upravnog odbora  i sl….

– odlučuje o udruživanju u saveze, zajednice, mreže i druge oblike povezivanja udruga

– usvaja plan rada i financijski plan za sljedeću kalendarsku godinu i izvješće o radu za prethodnu kalendarsku godinu

– usvaja godišnje financijsko izvješće

– odlučuje o promjeni ciljeva i djelatnosti, gospodarskih djelatnosti, prestanku rada i raspodjeli preostale imovine udruge

– donosi odluku o statusnim promjenama

- Udruga sama odlučuje koje još ovlasti ima skupština, npr.:

- bira i opoziva likvidatora udruge,   - daje smjernice za rad udruge,  - donosi akte i odluke važne za rad udruge
- odlučuje o žalbama članova na odluke o isključenju iz Udruge  – ako je tako propisano kod odredbi o isključenju iz članstva -
- ovisno o prethodno statutom propisanom načinu rješavanja sporova ovdje navesti da li skupština odlučuje u sporovima ili imenuje tijelo koje će odlučivati npr.:  arbitražno vijeće  -
 - donosi odluku o osnivanju ustrojstvenih oblika  - može se ovlastiti i neko drugo tijelo udruge za donošenje odluke o pravnoj osobnosti ustrojstvenih oblika za svaki pojedini ustrojstveni oblik –
[bookmark: _Hlk160089256]– te odlučuje i o drugim pitanjima za koja statutom nije utvrđena nadležnost drugih tijela udruge.
PREDSJEDNIK

Članak __.

Izvršne funkcije i druge poslove određene ovim Statutom obavlja Predsjednik Udruge.
Predsjednika Udruge bira Skupština Udruge na mandat od četiri godine – mandat udruga sama određuje –

Članak __.

Predsjednik:

- zastupa udrugu   - ako je tako određeno prethodno u statutu –

- odgovara za zakonitost rada udruge   -ako je osoba ovlaštena za zastupanje-

- vodi poslove udruge sukladno odlukama skupštine 

– odgovoran je za podnošenje skupštini prijedloga godišnjeg financijskog izvješća

– dostavlja zapisnik s redovne sjednice skupštine nadležnom uredu koji vodi registar udruga – ako je osoba ovlaštena za zastupanje - 

– sklapa ugovore i poduzima druge pravne radnje u ime i za račun udruge  - ako je osoba ovl. z.z.

- saziva Skupštinu Udruge
- rukovodi radom Skupštine Udruge

- može se propisati, ako to nije u nadležnosti skupštine ili nekog drugog tijela, da npr: 

- bira i opoziva likvidatora,    - donosi odluku o promjeni adrese sjedišta,    - brine se o upoznavanju javnosti s radom Skupštine Udruge,     - utvrđuje prijedlog Statuta,     - donosi odluke o isključenju člana iz udruge,  - obavlja i druge poslove u skladu sa zakonom, statutom i aktima udruge.

Članak __.

Za svoj rad Predsjednik je odgovoran Skupštini Udruge.
Predsjednik podnosi Skupštini Udruge godišnje izvješće o svom radu.


DOPREDSJEDNIK

Članak __.

U slučaju odsutnosti ili spriječenosti, Predsjednika u svim poslovima zamjenjuje Dopredsjednik.
Dopredsjednika Udruge bira Skupština Udruge na mandat od četiri godine   – mandat i način izbora određuje udruga sama –

TAJNIK

Članak __.


Tajnika Udruge bira i imenuje Skupština na mandat od četiri godine.  – udruga sama određuje mandat i način izbora -
Tajnik zastupa udrugu – ako je tako prethodno propisano –, te ima sve zakonske ovlasti i obveze osobe ovlaštene za zastupanje udruge.
Tajnik Udruge vodi popis članova…  –ako je tako prethodno propisano –,  …na način propisan statutom i zakonom, te obavlja stručno administrativne poslove u udruzi.



Članak __.


Za rad u pojedinim područjima djelovanja udruge Skupština, Predsjednik… ili drugo izvršno tijelo ako je propisano …mogu osnovati stalne i povremene komisije ili druga radna tijela Udruge.
Odlukom o osnivanju komisije ili radnih tijela utvrđuje  se njihov sastav, zadaća, vrijeme za koje se osnivanju i odgovornost za obavljanje poslova.

Navedeno se regulira samo ako ih udruga ima Podružnice:

Udruga može imati podružnice kao svoje ustrojstvene oblike na području gdje se ostvaruju ciljevi Udruge. Odlukom Skupštine osnivaju se podružnice. 
Unutar udruge djeluju podružnice sa / bez pravne osobnosti.

1. Podružnica s pravnom osobnošću je ustrojstveni oblik Udruge koji ima pravnu osobnost, samostalnost u djelovanju da u svoje ime i za svoj račun istupa u pravnom prometu i preuzima prava i obveze, poput javljanja na natječaje, raspolaganje financijama, sklapanje ugovora, te ima svoj pečat i račun. 
Način rada podružnice, njezin naziv, tijela, zadaci i ostalo utvrđuju se odlukom o osnivanju.
Udruga može pružati financijsku podršku radu Podružnice, ustupati djelatnike, te davati prostor u vlasništvu ili u najmu Udruge na korištenje, o čemu se sklapa Ugovor o međusobnim odnosima. 
Podružnica je dužna poslovati u skladu sa Zakonom i internim aktima Udruge, te podnositi godišnje izvješće o radu Udruzi ukoliko je ista financira.
Skupština po potrebi donosi odluku o prestanku rada podružnice ili odluku o raskidanju svih pravnih veza između Udruge i podružnice s pravnom osobnosti.

ILI 

2. Podružnica bez pravne osobnosti je ustrojstveni oblik Udruge,  koja se osniva odlukom Skupštine Udruge. Podružnica nije pravna osoba, njenim djelovanjem ne nastaju prava i obveze za nju samu, nego ta prava i obveze stječe sam osnivač podružnice.
Udruga upravlja radom podružnice, vrši redovne i izvanredne kontrole rada podružnice, traži izvješće o radu, financira rad podružnice. 
Podružnica je dužna poslovati u skladu sa Zakonima, internim aktima i uputama Udruge, podnositi izvješća o radu Udruzi.
Odlukom Skupštine prestaje postojanje podružnice bez pravne osobnosti.
Sva dalja pitanja koja nisu uređena ovim Statutom Udruga i pojedina podružnica će definirati Ugovorom o međusobnim odnosima.



I M O V I N A ,  N A Č I N  S T J E C A NJ A  I  R A S P O L A G A NJ E
I M O V I N O M


Članak __.


Imovinu Udruge čine:

 - novčana sredstva koja je udruga stekla uplatom članarina, dobrovoljnim prilozima i darovima, novčana sredstva koja udruga stekne obavljanjem djelatnosti kojima se ostvaruju ciljevi, obavljanjem gospodarskih djelatnosti – ako ih obavlja –, financiranjem programa i projekata udruge iz državnog proračuna i proračuna jedinica lokalne i područne (regionalne) samouprave te fondova i/ili inozemnih izvora, kao i druga novčana sredstva stečena u skladu sa zakonom
-  njezine nepokretne i pokretne stvari
-  druga imovinska prava





Udruga može raspolagati svojom imovinom samo za ostvarivanje ciljeva i obavljanje djelatnosti određenih statutom udruge, u skladu sa zakonom.


- ako obavlja gospodarske djelatnosti obvezno propisati:

[bookmark: _Hlk518639525]Ako u obavljanju gospodarske djelatnosti udruga ostvari višak prihoda nad rashodima, on se mora sukladno statutu udruge koristiti isključivo za ostvarenje ciljeva utvrđenih statutom.


Članak __.

Prijedlog godišnjeg financijskog izvješća osoba ovlaštena za zastupanje…  – može se navesti koje tijelo, npr.: …Predsjednik, podnosi Skupštini na razmatranje i usvajanje.



I Z B O R   I   O P O Z I V   L I K V I D A T O R A   U D R U G E

Članak __.

Likvidatora udruge bira i opoziva…   – udruga sama bira tijelo – paziti kako je prethodno određeno kod opisa ovlasti i poslova tijela udruge, te tako navesti i u ovom članku – 
Likvidator zastupa udrugu u postupku likvidacije kao osoba ovlaštena za zastupanje udruge do okončanja postupka likvidacije i brisanja udruge iz registra udruga.
Likvidator je dužan ispunjavati sve zakonske obveze i poštivati rokove koji su propisani zakonom u slučaju prestanka djelovanja udruge.




P R E S T A N A K    P O S T O J A NJ A    U D R U G E
I   P O S T U P A K   S   I M O V I N O M 

Članak __.

Udruga prestaje postojati odlukom Skupštine ili u drugim slučajevima predviđenim zakonom.

U slučaju prestanka postojanja udruge imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovi ili zakladi koje imaju iste ili slične statutarne ciljeve, a na osnovi odluke skupštine sukladno statutu.

Udruga nema pravo imovinu udruge dijeliti svojim osnivačima, članovima udruge, osobama ovlaštenima za zastupanje, zaposlenima ili s njima povezanim osobama.


P R I J E L A Z N E   I   Z A V R Š N E   O D R E D B E

Članak __.

Statut Udruge, te njegove izmjene i dopune donosi Skupština natpolovičnom većinom glasova ukupnog broja članova Skupštine Udruge nakon provedene rasprave.

Članak __.

Tumačenje odredaba ovog Statuta daje Skupština udruge.



Članak __.

Ovaj Statut stupa na snagu trenutkom donošenja, a primjenjuje se danom upisa u Registar udruga Republike Hrvatske.





U Osijeku, ______________ godine.


                                      

PREDSJEDNIK UDRUGE  

                                                                            __________________________

